Title: Guia didàctica del professorat
Course: Visual i Plàstica 4t ESO 1r T > Section: INICI

1. Descripció del curs: característiques, a qui va dirigit, qüestions generals a tenir en compte.

Aquesta optativa vol consolidar i aprofundir en els continguts de Visual i Plàstica apresos a l’ESO i enriquir-los en la vessant digital, fent incidència i contribuint a l’assoliment de la competència digital que tot alumne ha d’acreditar en acabar l’ESO. Al mateix temps, es busca fer un tastet dels continguts que l’alumne pot trobar en un Batxillerat Artístic, introduint activitats que presenten les matèries pròpies d’aquest a mode de presa de contacte.

Optativa de visual i plàstica adreçada prioritàriament al segon cicle de secundària malgrat que també pot servir per a primer cicle, depenent de la disposició de les matèries comunes de l’Àrea. És necessari per a la seva realització l’ús de dispositius mòbils o laptops, sobretot per les entregues. Les tasques proposades es poden combinar amb exercicis manuals si l’alumne així ho decideix, però l’entrega del mateix sempre serà en format digital.

Abans d’iniciar les càpsules, l’alumne haurà de realitzar obligatòriament el mòdul de seguretat, consistent en la lectura i qüestionari posterior relacionat amb la seguretat i protecció de dades a Internet. Tindrà 3 intents per poder realitzar el qüestionari. El resultat serà superat o no superat.

Cada trimestre l’alumne triarà lliurement la realització de 4 tasques proposades i dissenyarà una 5à a mode de recerca. Tots els resultats seran publicats als fòrums habilitats a tal efecte i hauran de ser coavaluats per els mateixos companys de forma positiva. Cada dues setmanes l’alumne triarà nova càpsula. Per a la realització de la 5^a. triarà el tema i el comunicarà al fòrum de la 5^a càpsula: el professor donarà el vist-i-plau de l’elecció per poder-la començar a desenvolupar. A l’acabar, l’haurà de compartir i serà coavaluada com la resta de càpsules.

Per a més informació, veure la Guia del curs.

2. Ubicació en el currículum i competències

Els objectius generals del curs són:

Adquirir noves competències que faci els alumnes capaços de realitzar diferents tasques de contingut artístic i digital.

Treballar de forma creativa mitjançant activitats guiades i obertes i generar-ne de noves.

Establir un itinerari de coneixement individual i modulable.

Dissenyar, compartir i avaluar activitats pròpies.

En aquest quadre es presenta la correlació de les competències bàsiques i clau de l'Àrea de Visual i Plàstica, Competència Digital i Competència personal i social, transversals d'Àrea.

Per a una millor comprensió de les competències és presenta aquest mapa conceptual on estan reflexades les de l'Àrea Visual i Plàstica.

3. Metodologia emprada

L’alumne és el centre del seu aprenentatge: articularà el seu coneixement a partir de la tria d’unes càpsules proposades que li interessen pels seus continguts, afinitats, experiències. Cada trimestre disposarà de 8 càpsules d’un determinat àmbit (Animació, Cultura Audiovisual, Dibuix Tècnic, Disseny, Il·lustració, Miscel·lània, Multimèdia i Volum) a la seva pròpia elecció, que connecten diferents àrees d'àmbit artístic, lingüístic, social, tecnològic, etc. Cada dues setmanes (14 dies) triarà una de les 8 càpsules, fent un total de 4 càpsules per trimestre. Se li afegeix una 5à que l’alumne proposarà lliurement, seguint l’esquema de les proposades i les seves inquietuds personals, a mode de recerca.

Les 8 càpsules proposades cada trimestre aniran evolucionant, essent les del primer trimestre de caire inicial, de coneixements mitjans el segon i d’aprofundiment el tercer, garantint així una evolució qualitativa de continguts i competències.

4. Agrupacions dels alumnes

Els alumnes treballen seguint els seus propis interessos, de forma individual. Cal considerar però, en l’elaboració de la 5^a. càpsula, que poden coincidir en la temàtica: hi ha un fòrum previ a la realització de la 5^a càpsula on comuniquen quin tema desenvoluparan. El professor serà la persona que considerarà si és factible el fet de fer la recerca conjunta d’aquesta càpsula.

5. Recursos necessaris

Generals:

per al seguiment, realització i entrega és necessari l’ús de dispositius mòbils, laptop o desktop.

Per a les càpsules:

Cada càpsula té un llibre de continguts. En l’apartat de recursos hi ha els necessaris per portar a terme les tasques, ja sigui via app, Android o iOS, online o software per a la seva instal·lació en Windows, Mac i altres (Linux...) Tots són recursos gratuïts.

6. Explicació de cada activitat: es fa grupal, individual, es pot fer a l’aula, ha de ser virtual, com adaptar-la, restriccions, feedback, avaluació...

Cada càpsula està pensada per a fer-la individualment. El professor considerarà, segons el cas, de fer-ho en parelles o en grups. De fet, l’haver de triar càpsula fa que es facin agrupaments per interessos comuns de forma natural.

L’execució de les càpsules consisteix en la realització d’unes tasques, generalment dues, on la primera acosta teòricament a l’alumne a un tema determinat (consultat en el llibre a la seva disposició) i la segona, un cop assolits els continguts, procedeix a la creació personal mitjançant uns recursos suggerits, per a dispositius mòbils i laptops (gratuïts) a triar per l’alumne i supervisats pel professor. El pes de cada activitat s’expecifica en l’enunciat. El resultat final s’entrega i un cop valorat positivament es publica per al coneixement de la resta i posterior coavaluació.

Cada càpsula té el seu llibre on estan els continguts necessaris per a la realització de les tasques, generalment enllaços a diferents espais on trobar l’explicació però també videotutorials on s’explica pas a pas l’exercici (Dibuix Tècnic 1T), exemples il·lustratius, etc.

Aquest curs es pot fer tant a la classe amb els dispositius necessaris, a l’aula d’informàtica del centre, en una formació semipresencial o en una telemàtica: la base de partida és sempre la tria de les càpsules. És important que l’alumne llegeixi a priori les tasques proposades en cada càpsula per fer-se una idea del què es demana i si li és interessant per a ell personalment.

7. Avaluació

Cada càpsula té una data d'entrega única. No s'admetran tasques fora de termini però si es podran fer entregues abans de la data final. Hi ha una proposta de calendari en la Guia del curs.

S'adjunta un mapa conceptual per aclarir conceptes d'avaluació per competències.

- Es valoraran les participacions als fórums amb continguts enriquidors per a tots els participants (2 obligatòries mínim):  es penalitzarà el cas contrari arribant a la no superació de la càpsula segons el cas.
- Cal tenir aprovades totes les càpsules escollides i la proposada per l'alumne per tenir la matèria superada.
- Un cop triada la càpsula a realitzar no es podrà canviar. La tria de càpsules és el lloc on l'alumne escollirà la càpsula a fer (s'han d'anar obrint a mesura que passin dues setmanes o amb anterioritat, depenent del desenvolupament del grup)
- En el cas d'alumnes amb la VIP no superada d'altres cursos, caldrà parlar amb el professor per establir quines càpsules s'han de realitzar per tal de garantir l'assoliment de totes les competències de la matèria.
- Es proposa una rúbrica genèrica per a totes les càpsules, dividida en 5 nivells.